Document ID: 32007R0671

NEUVOSTON ASETUS (EY) N:o 671/2007,
annettu 11 päivänä kesäkuuta 2007,
perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Neuvoston asetuksen (EY) N:o 1868/94 (2) liitteessä vahvistetaan tuottajajäsenvaltioiden perunatärkkelyskiintiöt markkinointivuosiksi 2005/2006 ja 2006/2007.
(2)
Asetuksen (EY) N:o 1868/94 3 artiklan 2 kohdan mukaisesti kiintiöiden jako yhteisössä perustuu komission neuvostolle antamaan kertomukseen. Neuvostolle annetun kertomuksen mukaan jokin aika sitten tehty sokerialan yhteisen markkinajärjestelyn uudistus olisi otettava huomioon tärkkelysmarkkinoiden kehitystä analysoitaessa. Sokeriuudistus on kuitenkin tarkoitus toteuttaa asteittain siirtymäkauden aikana. Näin ollen markkinointivuoden 2006/2007 kiintiöiden voimassaoloa olisi jatkettava vielä kaksi vuotta, jotta uudistuksen ensivaikutuksista perunatärkkelysalaan saadaan tietoa.
(3)
Tuottajajäsenvaltioiden olisi jaettava kiintiönsä kahdeksi vuodeksi kaikkien perunatärkkelystä tuottavien yritysten kesken markkinointivuoden 2006/2007 kiintiöiden perusteella.
(4)
Perunatärkkelystä tuottavien yritysten käyttämät määrät, jotka ylittävät markkinointivuonna 2006/2007 käytettävissä olevat alakiintiöt, on vähennettävä markkinointivuoden 2007/2008 osalta asetuksen (EY) N:o 1868/94 6 artiklan 2 kohdan mukaisesti.
(5)
Näin ollen asetusta (EY) N:o 1868/94 olisi muutettava,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1868/94 seuraavasti:
1)
Korvataan 2 ja 3 artikla seuraavasti:
”2 artikla
1. Perunatärkkelyksen tuottajajäsenvaltioille jaetaan kiintiöt markkinointivuosiksi 2007/2008 ja 2008/2009 liitteen mukaisesti.
2. Kunkin liitteessä mainitun tuottajajäsenvaltion on jaettava sille osoitettu kiintiö perunatärkkelystä tuottavien yritysten kesken käytettäväksi markkinointivuosina 2007/2008 ja 2008/2009 sen mukaan, kuinka suuri alakiintiö kunkin yrityksen käytettävissä oli markkinointivuonna 2006/2007, jollei toisen alakohdan soveltamisesta muuta johdu.
Markkinointivuonna 2007/2008 yritysten käytettävissä olevat alakiintiöt oikaistaan markkinointivuonna 2006/2007 tapahtuneiden kiintiöiden ylitysten huomioon ottamiseksi 6 artiklan 2 kohdan mukaisesti.
3 artikla
Komissio esittää neuvostolle 1 päivään tammikuuta 2009 mennessä kertomuksen kiintiöjärjestelmän toimivuudesta yhteisössä, ja kertomukseen liitetään tarvittavat ehdotukset. Siinä otetaan huomioon perunatärkkelys- ja viljatärkkelysmarkkinoilla tapahtunut kehitys.”
2)
Korvataan liite tämän asetuksen liitteessä olevalla tekstillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 11 päivänä kesäkuuta 2007.

Labels: 17
6